Treet er svært nyttig for lokalbefolkningen. Bladverk og frukt brukes som fôr for geiter og storfe, og blomstene er viktige for bier. Trevirket er svært motstandsdyktig mot termitter og brukes til ulike formål. Uttrekk fra bladene brukes som insektmiddel. Røyken når veden brenner er ubehagelig, men mange bruker likevel treet som brensel. Det er vanlig å plante på dyrket mark med en avstand mellom trærne på minst 10–15 m. Krona må tynnes hvis en skal dyrke lyskrevende vekster som hirse og durra. Røttene er så dype at de ikke er noe problem ved oksepløying.